BTC ซื้อทรัพย์สินของ “บ.โซลูชั่นส์ โลจิสติคส์” มูลค่า 105 ลบ. รองรับธุรกิจขนส่ง
BTC ซื้อทรัพย์สินของ "บ.โซลูชั่นส์ โลจิสติคส์" ประกอบด้วย ที่ดิน-รถลากจูง-รถบบรรทุก รวมมูลค่า 105 ลบ. รองรับธุรกิจขนส่ง
19 พ.ย. 2558

บริษัท บางปะกง เทอร์มินอล จำกัด (มหาชน) หรือ BTC ระบุว่าที่ประชุมคณะกรรมการบริษัทอนุมัติให้เข้าซื้อทรัพย์สิน ของบริษัท โซลูชั่นส์ โลจิสติคส์ (ประเทศไทย) จำกัด มูลค่ารวม 105 ล้านบาท โดยทรัพย์สินดังกล่าวจะประกอบด้วย ที่ดิน รถลากจูง รถบรรทุก และอื่นๆ เพื่อรองรับธุรกิจขนส่ง โดยคาดว่าบริษัทจะเข้าทำรายการดังกล่าวได้ภายในเดือนธ.ค.58
สำหรับทรัพย์สินของโซลูชั่นส์ โลจิสติคส์ ประกอบด้วย  ที่ดินและสิ่งปลูกสร้าง ประเภทอาคารโชว์รูปรถยนต์ชั้นเดียว พร้อมอาคารประกอบอื่นๆรวม 8 รายการ ในอ.ศรีราชา จ.ชลบุรี ,รถกึ่งพ่วงบรรทุกตู้คอนเทนเนอร์ 8 คัน ,รถบรรทุกเฉพาะกิจ ประเภทรถเครน 2 คัน ,รถกระบะ 2 คัน ,เครื่องใช้สำนักงาน 69 รายการ และอุปกรณ์เครื่องมือในการบำรุงรักษารถบรรทุก และรถเครน 25 รายการ
ทั้งนี้ บริษัทจะใช้เงินทุนหมุนเวียนและเงินกู้ยืมจากสถาบันการเงินในประเทศ ลงทุนในทรัพย์สินดังกล่าว เพื่อรองรับธุรกิจขนส่ง และเพิ่มรายได้ และกำไรให้กับบริษัท